Tuis | Media Releases | Suid-Afrikaners van alle rasse verkies moedertaalonderrig wys navorsing van Ipsos-Markinor
Adv. Anton Alberts, die VF Plus se parlementêre woordvoerder oor hoër- en basiese onderwys, sê die opname staaf wat die VF plus nog deurgaans sê oor die belangrikheid van onderrig in moedertaal op hoër- en basiese onderwysvlakke.
Hy sê dit is duidelik dat die regering in die verkeerde rigting beweeg deur juis weg te beweeg van dit wat die meeste Suid-Afrikaners wil hê.
Die verklaring van Ipsos-Markinor hieroor lui:
“Meer as twee derdes van alle Suid-Afrikaners is van mening dat hulle kinders die reg het om opgevoed te word in hul eie taal. Daar is ooreenstemmigheid hieroor van regoor die onderskeie taalgroepe in die land.
Volgens adv. Alberts is die oproep van lede van die parlementêre portefeuljekomitee oor hoër onderwys, die institusionele studenteraad en Nehawu daarom verkeerd as hulle sê dat onderrig by die Noordwes-Universiteit in Engels moet plaasvind en dat in Afrikaans getolk moet word in alle klasse.
“Dit druis in teen die internasionaal-erkende reg van moedertaalonderrig op alle vlakke, en dit druis in teen wat ouers en leerlinge self wil hê in Suid-Afrika.
“Die antwoord lê by die skepping van meer skole, universiteite en ander hoër onderriginstellings wat leerders in hul moedertaal onderrig kan gee,” sê adv. Alberts.